ગુજરાત હાઇકોર્ટના ચીફ જસ્ટિસ આર સુભાષ રેડ્ડીના નામની ભલામણ કોલેજિયમ દ્વારા સુપ્રીમ કોર્ટના જજ માટે કરવામાં આવી છે. આ ઉપરાંત અમદાવાદ સહિત રાજ્યના અનેક શહેરોમાં રોડ-રસ્તા, ટ્રાફિક અને પાર્કિંગની ઝુંબેશ માટે કડક આદેશો કરનાર ગુજરાત હાઈકોર્ટના પૂર્વ જસ્ટિસ અને વર્તમાનમાં પટના હાઇકોર્ટના ચીફ જસ્ટિસ એમ આર શાહના નામનું સૂચન પણ સુપ્રીમ કોર્ટના જજ માટે કોલેજિયમ દ્વારા સોમવારે મળેલી એક બેઠકમાં કરવામાં આવ્યું છે.